Rékassy Balázs egészségügyi szakközgazdász kutatása alapján arról ír a Népszava, hogy a tavalyi volt az első olyan év, amikor már több orvos választotta a hazai magánszektort, mint a külföldi klinikákat. A szakember orvosokat és magánszolgáltatókat kérdezett a piac jellemzőiről, és elemezte a legnagyobb cégek publikus adatait.

A felmérés szerint nettó 1,2 millió forintnyi jövedelemre vágynak az orvosok. Rékassy felmérése szerint csak az orvosok valamivel több mint negyedének van csupán állami munkahelye, a nagy többség a fizetős szektorban vállalt munkája mellett is megtartja helyét az állami intézményben. Az orvosok 9 százaléka viszont egyáltalán nem vesz részt az állami egészségügyben.

A kutató az IME szakmai folyóirat konferenciáján jelezte: azzal együtt is, hogy órási az elvándorlás a privát ellátás felé, a szektor fejlődésének egyik akadálya éppen a szakemberhiány. Emiatt egyre jobban nőnek az orvosbérek és ennek költségét is a betegeknek kell megfizetniük.

Fotó: Thinkstock